**Ministru kabineta noteikumu projekta „Iekšlietu ministrijas nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Iekšlietu ministrijas nolikums” nosaka, Iekšlietu ministrijas funkcijas, uzdevumus un tiesības kā vadošajai valsts pārvaldes iestādei sabiedriskās kārtības un drošības aizsardzības, valsts robežas drošības, noziedzības apkarošanas, ugunsdrošības, ugunsdzēsības, glābšanas, civilās aizsardzības, pilsonības, iedzīvotāju uzskaites un dokumentēšanas, kā arī migrācijas politikas jomā. Ministru kabineta noteikumu projekts “Iekšlietu ministrijas nolikums” stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 1.janvārī stājās spēkā Valsts materiālo rezervju likums, līdz ar to ir pārskatāma noteiktā Iekšlietu ministrijas kompetence Ministru kabineta 2003.gada 29.aprīļa noteikumos Nr.240 “Iekšlietu ministrijas nolikums” (turpmāk – nolikums).Saskaņā ar grozījumiem Valsts drošības iestāžu likumā, kas stājās spēkā 2019.gada 1.janvārī, tika mainīts Iekšlietu ministrijas padotības iestādes nosaukums, proti, no Drošības policijas uz Valsts drošības dienestu. Līdz ar to attiecīgi ir precizējams nolikums.Vienlaikus ir nepieciešams aktualizēt nolikumu atbilstoši ārējiem normatīvajiem aktiem.Ņemot vērā projekta 4.punktā noteikto, ir attiecīgi precizēts noteikumu 1.punkts, nosakot, ka Iekšlietu ministrija (turpmāk — ministrija) ir vadošā valsts pārvaldes iestāde iekšlietu (valsts drošības un sabiedriskās kārtības un drošības) nozarē.Tāpat ir precizēts nolikuma 5.punkts (projekta 4.punkts). Proti, ir svītrots nolikuma 5.1.3. un 5.1.7.apakšpunkts. Minētais pamatojams ar to, ka nolikuma 5.1.3.apakšpunktā norādītais attiecībā uz izlūkošanu un pretizlūkošanu organizētās un ekonomiskās noziedzības apkarošanā, nav uzskatāms par Iekšlietu ministrijas funkciju, bet gan kā līdzeklis noziedzības apkarošanai. Tāpat projekta 4.1.3.apakšpunktā jau ir noteikts, ka Iekšlietu ministrijas funkcija ir noziedzības novēršana un apkarošana, līdz ar to ir novēršama šāda tiesību normu dublēšanās.Savukārt attiecībā par nolikuma 5.1.7.apakšpunkta svītrošanu ir norādāms, ka jautājumi, kas skar materiālās rezerves, ietveras jau projekta 4.1.4..apakšpunktā norādītajā funkcijā “civilā aizsardzība”.Vienlaikus norādām, ka saskaņā ar likumprojekta “Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā” sākotnējās ietekmes novērtējuma ziņojumā (anotācijā) minēto, kas stājās spēkā 2019.gada 1.janvārī, Iekšlietu ministrija veido politiku, kas attiecas uz Finanšu izlūkošanas dienestu, tā sadarbību ar tiesībaizsardzības iestādēm, kā arī veic pasākumus, kas saistīti ar pasākumu plāna noziedzīgi iegūtu līdzekļu legalizācijas un terorisma finansēšanas novēršanai izstrādi un tālākās uzraudzības nodrošināšanu. Izvērtējot minēto, tika secināts, ka atsevišķa funkcija nav projektā paredzama, jo minētais ietveras funkcijā “noziedzības apkarošana”.Tāpat arī projekts paredz svītrot nolikuma 5.3.apakšpunktu, proti, ka Iekšlietu ministrija attīsta ministrijas funkciju izpildei nepieciešamās informācijas un sakaru sistēmas. Minētais ir pamatojams ar to, ka informācijas tehnoloģijas ir līdzeklis (rīks). Līdz ar to, izstrādājot attiecīgo politiku, tiek vērtēta līdzekļa (rīka) izmantošanas nepieciešamība, ievērojot iespējamības un lietderības aspektus.Atbilstoši projekta 4.punktā noteiktajai Iekšlietu ministrijas kompetencei, ir pārskatīti un attiecīgi arī papildināti Iekšlietu ministrijas uzdevumi.Projekts arī paredz precizēt nolikuma 7.punktu, kas nosaka Iekšlietu ministrijas tiesības. Proti, nolikuma 7.1.apakšpunkts paredz, ka Iekšlietu ministrijai ir tiesības ārējos normatīvajos aktos noteiktajos gadījumos pieprasīt un bez maksas saņemt no fiziskajām un privāto tiesību juridiskajām personām ministrijas uzdevumu izpildei nepieciešamo informāciju un dokumentus. Ņemot vērā, ka šādai tiesību normai nav juridiskās slodzes, jo tajā ir ietverta nenoteikta atsauce uz citiem normatīvajiem aktiem, līdz ar to 7.1.apakšpunkts ir svītrojams.Nolikuma 7.2.apakšpunkts paredz, ka Iekšlietu ministrijai ir tiesības iesaistīti nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. Norādām, ka Valsts pārvaldes iekārtas likuma VII nodaļa “Sadarbība valsts pārvaldē” jau paredz sadarbības būtiskākos nosacījumus, līdz ar to nolikuma 7.2.apakšpunkts ir svītrojams.Projekta 5.9.apakšpunktā ir noteikts, ka Iekšlietu ministrijas uzdevums ir pārbaudīt funkciju izpildi Iekšlietu ministrijas padotības iestādēs, līdz ar to nolikuma 7.4.apakšpunkts ir svītrojams.Vienlaikus projekts paredz jaunu Iekšlietu ministrijas tiesību, proti, sniegt maksas pakalpojumus. Minētais pamatojams ar Ministru kabineta 2013.gada 6.augusta noteikumos Nr.486 “Iekšlietu ministrijas maksas pakalpojumu cenrādis” noteikto.Atbilstoši Latvijas Republikas Satversmes 57.pantam ministriju skaitu un to darbības apjomu, kā arī valsts iestāžu savstarpīgās attiecības nosaka likums. Valsts pārvaldes iekārtas likuma 16.pants paredz, ka nolikumā norāda tikai iestādes funkcijas, uzdevumus un kompetenci, nevis amatpersonu kompetenci. Ministra, parlamentārā sekretāra un valsts sekretāra kompetence ir noteikta, piemēram, Valsts pārvaldes iekārtas likumā, Ministru kabineta iekārtas likumā, Publiskas personas kapitāla daļu un kapitālsabiedrību pārvaldības likumā, Attīstības plānošanas sistēmas likumā, Iekšējā audita likumā, Likumā par budžetu un finanšu vadību.Ņemot vērā Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 3.2.apakšpunktā noteikto, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu, no nolikuma ir nepieciešams svītrot tiesisko regulējumu, kas nosaka iekšlietu ministra, parlamentārā sekretāra un valsts sekretāra kompetenci.Savukārt jautājumus, kas saistīti ar Iekšlietu ministrijas struktūru un struktūrvienību un amatpersonu pakļautību, nav nepieciešams regulēt ārējā normatīvajā aktā, bet gan tos ietvert Iekšlietu ministrijas reglamentā. Turklāt jau Valsts pārvaldes iekārtas likuma 75.panta otrā daļa nosaka struktūrvienību reglamentu saskaņošanas kārtību, līdz ar to nav nepieciešams dublēt arī nolikumā. Līdz ar to nolikuma 12., 13., 14., 15. un 16.punkts ir svītrojams.Nolikuma 17.punkts paredz, ka ministrs un valsts sekretārs ministrijā var izveidot padomes, darba grupas un komisijas. Minētajās institūcijās var iesaistīt citu institūciju pilnvarotos pārstāvjus, kā arī privātpersonas. Institūciju nolikumus apstiprina attiecīgi ministrs vai valsts sekretārs. Ņemot vērā minēto, Iekšlietu ministrijas ieskatā, šādu detalizētu tiesisko regulējumu par koleģiālo institūciju un darba grupu izveidi nav nepieciešams noteikt ārējā normatīvajā aktā, bet gan Iekšlietu ministrijas iekšējā normatīvajā aktā. Turklāt arī koleģiālās institūcijas, ņemot vērā apspiežamo jautājumu raksturu, izveido un darbojas, ievērojot Valsts pārvaldes iekārtas likumā noteikto. Ministrijas sadarbību ar iestādēm un sabiedrību arī paredz minētais likums. Līdz ar to nolikuma 17.punkts ir svītrojams. Ievērojot tiesiskās noteiktības principu, vienlaikus projektā ir ietverts noslēguma jautājums, proti, paredzot, ka Iekšlietu ministrijas izveidoto padomju un komisiju nolikumi un reglamenti, kā arī rīkojumi par darba grupu izveidi, kas tika izdoti saskaņā ar nolikuma 17.punktu, paliek spēkā līdz to atzīšanai par spēku zaudējušiem vai līdz brīdim, kad tie zaudē spēku uz cita pamata. Nolikuma 18.punkts paredz, ka Iekšlietu ministrijas darbības tiesiskumu nodrošina valsts sekretārs. Valsts sekretārs ir atbildīgs par pārvaldes lēmumu izdošanas sistēmas izveidošanu un darbību. Saskaņā ar Valsts pārvaldes iekārtas likuma 17. panta pirmo daļu tiešās pārvaldes iestādes vadītājs organizē iestādes funkcijas pildīšanu un atbild par to, vada iestādes administratīvo darbu, nodrošinot tā nepārtrauktību, lietderību un tiesiskumu. Vienlaikus minētā likuma 7.panta otrās daļas 7.punkts paredz, ka, ja normatīvajā aktā nav noteikts citādi, iestādes vadītājs nosaka pārvaldes lēmumu priekšpārbaudes un pēc pārbaudes kārtību. Līdz ar to, lai nedublētu Valsts pārvaldes iekārtas likumā noteikto, nolikuma 18.punkts ir svītrojams.Nolikuma 19.punkts paredz, ka valsts sekretāram ir tiesības atcelt pārvaldes amatpersonu lēmumus un iekšējos normatīvos aktus. Ņemot vērā to, ka minēto jau attiecīgi nosaka Valsts pārvaldes iekārtas likums un Administratīvā procesa likums, nolikuma 19.punkts ir svītrojams.Saskaņā ar Administratīvā procesa likuma 76.panta otrajā daļā noteikto administratīvo aktu var apstrīdēt padotības kārtībā augstākā iestādē, bet likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Līdz ar to projekta 7.punkts paredz, ka valsts sekretārs pieņem lēmumu par privātpersonas apstrīdēto ministrijas pārvaldes amatpersonas izdoto administratīvo aktu vai pārvaldes amatpersonas faktisko rīcību, ja likumos vai Ministru kabineta noteikumos nav noteikts citādi.Nolikuma 22.punkts nosaka, ka Iekšlietu ministrija ne retāk kā reizi gadā sniedz iekšlietu ministram pārskatu par nozares politikas īstenošanu, ministrijas funkciju izpildi un budžeta līdzekļu izlietojumu, kā arī normatīvajos aktos noteiktajā kārtībā sagatavo gada publisko pārskatu par nozares politikas īstenošanu. Attiecīgi nolikuma 23.punkts paredz, ka ministram ir tiesības jebkurā laikā pieprasīt pārskatu par nozares vai atsevišķas jomas politikas īstenošanu, kā arī par ministrijas padotībā esošas valsts pārvaldes iestādes darbību. Ņemot vērā lietderības apsvērumus un to, ka saskaņā ar Valsts pārvaldes iekārtas likuma 19.pantu iekšlietu ministram ir tiesības dot rīkojumu sagatavot nepieciešamo pārskatu, pēc būtības nolikuma 22. punkts ir precizējams (projekta 9.punkts), bet nolikuma 23.punkts ir attiecīgi svītrojams. Tādējādi projektā ir noteikts, ka publiskos pārskatus par ministrijas darbību un finanšu līdzekļu izlietojumu ministrija sniedz ārējos normatīvajos aktos noteiktajā kārtībā. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija  | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā un Iekšlietu ministrijas nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs S.Ģirģens

Vīza: valsts sekretārs D.Trofimovs

20.08.2020 15:03

1502

D.Radzeviča

67219418, dace.radzevica@iem.gov.lv